o izvajanju pooblastila za sprejemanje delegiranih aktov, prenesenega na Komisijo v skladu z Uredbo (ES) št. 638/2004 Evropskega parlamenta in Sveta o statističnih podatkih Skupnosti v zvezi z blagovno menjavo med državami članicami

POROČILO KOMISIJE EVROPSKEMU PARLAMENTU IN SVETU

POROČILO KOMISIJE EVROPSKEMU PARLAMENTU IN SVETU

o izvajanju pooblastila za sprejemanje delegiranih aktov, prenesenega na Komisijo v skladu z Uredbo (ES) št. 638/2004 Evropskega parlamenta in Sveta o statističnih podatkih Skupnosti v zvezi z blagovno menjavo med državami članicami

1.Ozadje

Uredba (ES) št. 638/2004 Evropskega parlamenta in Sveta z dne 31. marca 2004 o statističnih podatkih Skupnosti v zvezi z blagovno menjavo med državami članicami prenaša na Komisijo pooblastilo za sprejemanje delegiranih aktov v skladu s členom 13a. S členom 3(4) in členom 10(3), (4) in (5) je Komisija pooblaščena za sprejemanje delegiranih aktov v skladu s členom 13a:

·v zvezi z različnimi ali posebnimi pravili, ki se uporabljajo za posebno blago ali gibanja;

·za prilagoditev stopenj zajetja Intrastata tehnološkemu in gospodarskemu razvoju, kadar je te stopnje mogoče zmanjšati, ob hkratni ohranitvi statističnih podatkov, ki izpolnjujejo veljavne kazalnike in standarde kakovosti, in

·za določitev pogojev za opredelitev drugih pragov, pod katerimi so lahko stranke upravičene do nekaterih poenostavitev; ter

·za opredelitev pogojev, ki ustrezajo zahtevam glede kakovosti, pod katerimi smejo države članice poenostaviti podatke, ki se zagotavljajo za manjše posamezne posle, če takšna poenostavitev ne škodi kakovosti statistike.

Poleg tega se s točko (a) člena 12(1) Komisija pooblašča za sprejemanje delegiranih aktov za opredelitev zbirnih podatkov mesečnih rezultatov statističnih podatkov v zvezi z blagovno menjavo med državami članicami, ki jih morajo države članice poslati Komisiji (Eurostatu) najpozneje 40 koledarskih dni po koncu referenčnega meseca. V navedenih delegiranih aktih se mora upoštevati relevanten gospodarski in tehnični razvoj.

V skladu s členom 13 a(3) Uredbe se pooblastilo za sprejemanje delegiranih aktov prenese za obdobje petih let od 17. julija 2014. To pooblastilo se samodejno podaljšuje za obdobja petih let, razen če Evropski parlament ali Svet temu nasprotuje.

Komisija mora pripraviti poročilo o prenosu pooblastila najpozneje devet mesecev pred koncem petletnega obdobja.

S tem poročilom je izpolnjena ta obveznost poročanja.

2.Izvajanje delegiranega pooblastila Komisije v skladu z Uredbo (ES) št. 638/2004

Komisija še ni uporabila pooblastila za sprejemanje delegiranih aktov, ki je nanjo preneseno z Uredbo (ES) št. 638/2004.

Razlog je naslednji: pooblastila, prenesena v členu 3(4), členu 10(3), (4) in (5) ter v točki (a) člena 12(1), izhajajo iz leta 2014.

Od takrat ni bilo treba določiti drugačnih ali posebnih pravil, ki se uporabljajo za posebno blago ali gibanja, kakor je navedeno v členu 3(4), da bi se zmanjšala stopnja zajetja Intrastata iz člena 10(3) ali določili pogoji za poenostavitve iz člena 10(4) in (5).

Poleg tega ni bilo treba opredeliti zbirnih podatkov o mesečnih rezultatih, ki bi jih države članice posredovale Komisiji (Eurostatu) iz točke (a) člena 12(1).

3.Zaključki